Iskis un tamm e oa soñjal ez eo film nevez Wim Wenders un teulfilm e koun Pina Bausch hag e 3D ouzhpenn . Kirius on setu on bet o welet petra ' oa kaoz ! Anzav a ran diouzhtu n ' anavezan ket kalz labour Pina Bausch ( Kontakhof em befe bet c ' hoant da welet e Roazhon warlene , met gwerzhet e oa bet tout ar plasoù e tri devezh pe un dra a seurt - se ) . Dedennet awalc ' h on bet o tizoloiñ he labour neuze a seblant brav e gwirionez . Ar film a zo savet gant : tammoù arvestoù filmet , lodennoù " kaozeadennoù " gant dañsourien ha dañsoù e lec ' hioù foran . Un toulladig skeudennoù eus Pina a zo ivez , met n ' eus ket kalz . Fromus kenañ eo ar pezh a lavar an dañsourien ha seblantout a rae Pina kaout ul levezon bras hag ur bersonelezh dispar evit labourat ganto . Enoriñ a ra mat an aozerez dañs alaman d ' am meno . Evit an arvestoù filmet eo e teu da vezañ dedennus an 3D , dre ma vez santet mat an donder , pegen pell e c ' hall bezañ dañserien zo eus ar re all hag all . Un tammig hir eo avat , er fin dreist - holl ez eus kalz dañs hep kaoz ken , evel ma vefe bet lâret pep tra dija … Dipitus . Brav eo memestra , plijus ar sonerezh ha plijus dizoloiñ labour Pina Bausch dreist - holl .